Babelscape/SREDFM huggingface dataset:
Γελάσιος Καισαρείας

Ο Γελάσιος Καισαρείας (θάν. 395) ήταν χριστιανός επίσκοπος Καισαρείας από το 367 έως το 373 και από το 379 έως το θάνατό του. Ήταν επίσης συγγραφέας, αν και κανένα από τα έργα του δεν σώζεται. 

Ο Γελάσιος συμμετείχε στην Πρώτη Σύνοδο της Κωνσταντινούπολης το 381. Υποχρεώθηκε να αφήσει τον τίτλο του επισκόπου σε κάποιο ημι-Αρειανιστή ονόματι Ευζώιου μεταξύ των ετών 373 και 379 διότι σε ζητήματα Χριστολογίας ήταν φανατικός υπέρμαχος των αποφάσεων της Συνόδου της Νίκαιας . 

Κατά τον Ιερώνυμο, το γράψιμό του ήταν προσεχτικό και στιλπνό, αλλά ποτέ δεν δημοσίευσε όσα έγραψε.

Παρ’όλα αυτά, τον 5ο αιώνα, ο Σωκράτης Σχολαστικός μνημόνευσε κάποια από τα έργα του και φαίνεται πως ο Γελάσιος είχε συνθέσει μια ακολουθία της «Εκκλησιαστικής Ιστορίας» του Ευσέβιου Καισαρείας. Το κείμενο περιελήφθη στα πρώτα 15 κεφάλαια του δέκατου βιβλίου του Ρουφίνου που προσέθεσε στην ιστορία του Ευσέβιου και που περιλαμβάνει το θρύλο της ανακάλυψης του Τίμιου Σταυρού από την Αγία Ελένη.

Ο Γελάσιος ήταν ανιψιός του Κύριλλου Α΄ Ιεροσολύμων και έγραψε το έργο του μετά από παράκληση του τελευταίου λίγο πριν από το θάνατό του.
Μεχμέτ Ακσόυ

Ο Μεχμέτ Ακσόυ (τουρκ. "Mehmet Aksoy") (1939 - ) είναι σύγχρονος καλλιτέχνης της γλυπτικής. Γεννήθηκε στην Τουρκία και σπούδασε στην πατρίδα του, μετά στην Αγγλία, Ιταλία και Γερμανία. Εγκαταστάθηκε το 1972 στο Βερολίνο της τότε Δυτικής Γερμανίας. Γλυπτά του εκτίθενται μόνιμα σε δημόσιους χώρους της Ομοσπονδιακής Γερμανίας, στην πρώην πρωτεύουσα Βόννη, στο Πότσνταμ, στο Βερολίνο και αλλού. Σήμερα ζει και εργάζεται στην Τουρκία. Έργο του είναι το «Μνημείο της Ανθρωπότητας».
Μνημείο της Ανθρωπότητας

thumb|right|400px|Το μνημείο λίγες μέρες πριν την κατεδάφισή του.
Το Μνημείο της Ανθρωπότητας (τουρκ. "İnsanlık Abidesi") ήταν καλλιτεχνικό έργο του γλύπτη Μεχμέτ Ακσόυ. Βρισκόταν στημένο στην πόλη Καρς, της ανατολικής Τουρκίας. Ήταν αφιερωμένο στην Γενοκτονία των Αρμενίων και τον θάνατο των Μωαμεθανών, ως σύμβολο ελευθερίας και φιλίας. Είχε ύψος 30 μέτρα και αποτελείτο από δύο κομμάτια που αλληλοσυμπληρώνονταν, σχηματίζοντας έναν διχασμένο άνθρωπο. 

Το μνημείο άρχισε να κατεδαφίζεται τον Απρίλιο του 2011, αφού προηγήθηκαν σχετικές δηλώσεις του Πρωθυπουργού Ρετζέπ Ταγίπ Ερντογάν, στις οποίες αποκαλούσε το μνημείο «τερατόμορφο» και «απαίσιο» κατασκεύασμα. Ο δημιουργός του μνημείου σύγκρινε την κατεδάφιση του έργου του με την ανατίναξη των αγαλμάτων του Βούδα από τους Ταλιμπάν. Η κατεδάφισή του μνημείου ολοκληρώθηκε στις 14 Ιουνίου 2011.
Πενινσουλάρες

Πενινσουλάρες (ισπ. peninsulares [ενικός peninsular]) ονομάζονταν, κατά τα χρόνια της Ισπανικής Αποικιακής Αυτοκρατορίας στη Λατινική Αμερική, οι Ισπανοί γεννημένοι στην Ευρώπη, οι οποίοι και ανήκαν στην ανώτερη κοινωνική θέση. Ο όρος αναφέρεται στην Ιβηρική Χερσόνησο, όπου και βρίσκεται η Ισπανία.

Το 1800, στις ισπανικές αποικίες της Νότιας Αμερικής ζούσαν περίπου 17 εκατομμύρια άτομα, εκ των οποίων μόνο 3 εκατομμύρια ήταν λευκοί. Απ' αυτούς οι πενινσουλάρες δεν ξεπερνούσαν τις 40.000, ενώ οι υπόλοιποι ήταν κρεολοί. Κι όμως, παρότι οι πενινσουλάρες αντιπροσώπευαν μόλις το 0.23% του συνολικού πληθυσμού, είχαν δοθεί από τη μητρόπολη αποκλειστικά σ' αυτούς όλες οι διοικητικές, στρατιωτικές και εκκλησιαστικές εξουσίες.

Οι πενινσουλάρες επέδειξαν πραγματική υπεροψία έναντι των πλούσιων κρεολών, κάτι που εξόργιζε αυτούς. Ο φυσιοδίφης Αλεξάντερ φον Χούμπολτ, που επισκέφτηκε τη Νότια Αμερική στις αρχές του 19ου αιώνα, γράφει σχετικά:
::"Οι κατώτεροι, λιγότερο μορφωμένοι και ακαλλιέργητοι Ευρωπαίοι πίστευαν ότι ήταν ανώτεροι από τους λευκούς που είχαν γεννηθεί στο Νέο Κόσμο."

Σήμερα, οι απόγονοι των πενινσουλάρες ανέρχονται στα 115 εκατομμύρια άτομα, αντιπροσωπεύοντας το 28% των ισπανόφωνων κατοίκων της Νότιας και Κεντρικής Αμερικής.
Γελάσιος Κυζικηνός

Ο Γελάσιος Κυζικηνός ήταν Βυζαντινός εκκλησιαστικός ιστορικός του 5ου αιώνα.<br> Το «Γελάσιος» του αποδόθηκε από λάθος του Πατριάρχη Φώτιου καθώς ο πραγματικός συγγραφέας δεν ανέφερε ποτέ το όνομά του. .
Pretty Little Liars

Το Pretty Little Liars (ελληνικός τίτλος: "«Όμορφες Γλυκές Ψεύτρες»") είναι αμερικανική δραματική τηλεοπτική σειρά μυστηρίου και είναι βασισμένη στη σειρά βιβλίων της Σάρα Σέπαρντ (Sara Shepard). Η σειρά έκανε την πρεμιέρα της στις 8 Ιουνίου 2010 από το καλωδιακό κανάλι ABC Family.

Αρχικά ο πρώτος κύκλος της σειράς θα αποτελούνταν από 10 μόνο επεισόδια, αλλά μετά την επιτυχία που σημείωσε η σειρά το καλοκαίρι, ετοιμάστηκαν άλλα 12 επεισόδια τα οποία άρχισαν να προβάλλονται στις 3 Ιανουαρίου 2010. Στις 10 Ιανουαρίου 2011, το ABC ανανέωσε τη σειρά για ένα δεύτερο κύκλο επεισοδίων. Ο δεύτερος κύκλος θα αρχίσει να προβάλλεται στις 14 Ιουνίου 2011. Θα προβληθούν 12 επεισόδια το καλοκαίρι και άλλα 12 τη χειμερινή σεζόν.
Έλντιν Γιακούποβιτς

Ο Έλντιν Γιακούποβιτς (Eldin Jakupović / Елдин Јакуповић, γενν. 2 Οκτωβρίου 1984) είναι ελβετικής υπηκοότητας Βόσνιος ποδοσφαιριστής που αγωνίζεται ως τερματοφύλακας. Ο Γιακούποβιτς μετακόμισε στην Ελβετία σε νεαρή ηλικία λόγω του πολέμου στη Βοσνία και Ερζεγοβίνη.
Μούνδος

Ο Μούνδος (... - 536) ήταν γερμανικής καταγωγής στρατηγός της Βυζαντινής Αυτοκρατορίας κατά τη διάρκεια της βασιλείας του Ιουστινιανού Α'.
Αντώνης Θ. Παπαδόπουλος

Ο Αντώνης Θ. Παπαδόπουλος γεννήθηκε το 1945 στη Νίκαια Αττικής και κατάγεται από τον Πλάτανο του Αιγίου.

Σπούδασε νομική στο Πανεπιστήμιο Αθηνών και άσκησε το δικηγορικό επάγγελμα στην Αθήνα. Ασχολείται με την ποίηση από πολύ μικρή ηλικία. Δημοσίευσε στίχους του για πρώτη φορά στη φιλολογική σελίδα της εφημερίδας "«Η Βραδυνή»", που την επιμέλειά της είχε ο Μπάμπης Κλάρας. Η πρώτη ποιητική συλλογή του εκδόθηκε όταν ήταν 21 χρονών και είχε τίτλο «Προβολή στον Ήλιο».

Από τα φοιτητικά του χρόνια πήρε μέρος στην έκδοση περιοδικών κοινωνικού προβληματισμού και έχει δημοσιεύσει πάνω από επτακόσια κείμενα σε διάφορα έντυπα. Έχει λάβει μέρος με εισηγήσεις και ομιλίες του σε πολλά συνέδρια, συμπόσια και ημερίδες λογοτεχνικού και ευρύτερα κοινωνικού χαρακτήρα και έχει παρουσιάσει το έργο πολλών ομοτέχνων του.

Είναι μέλος της Πανελλήνιας Ένωσης Λογοτεχνών και για πολλά χρόνια μέλος του ΔΣ της, ιδρυτικό μέλος του Νέου Πνευματικού Κύκλου Καλλιθέας και αντιπρόεδρος στο πρώτο ΔΣ του, καθώς και συντάκτης των καταστατικών και νομικός παραστάτης γνωστών λογοτεχνικών σωματείων.

Για την παρουσίαση του ποιητικού του έργου έχουν οργανωθεί εκδηλώσεις από τον Επιμορφωτικό Σύλλογο Παιανίας (19-05-1990), από την εφημερίδα "«Φρυκτωρία»" (23-11-1990), από τη «Στέγη Γραμμάτων και Τεχνών Ηλιούπολης» (20-11-1994), από τη Διεθνή Εταιρεία Ελλήνων Λογοτεχνών (25-04-1996), από το περιοδικό "«Νέα Σκέψη»" (13-12-2000), από το περιοδικό "«Αλεξίσφαιρο»" (10-06-2010), από τη λογοτεχνική συντροφιά του βιβλιοπωλείου «Ρήγας» (06-11-2010) και πολλές άλλες από σημαντικούς πολιτιστικούς φορείς, ενώ ποιήματά του έχουν περιληφθεί στις Ανθολογίες: «Νέα Γενιά» των εκδόσεων «Κέδρος» (1971), Δικηγόρων Ποιητών του Παν. Παναγιωτούνη (εκδ. «Πιτσιλός»), κ.ά. Επίσης έχουν γίνει αρκετές ραδιοφωνικές και τηλεοπτικές εκπομπές. Από το 1997 - με μικρές διακοπές - γράφει κριτικά σημειώματα στο περιοδικό "«Αιολικά Γράμματα»".

Άλλα βιβλία που έχει εκδόσει είναι: 
*"Εισαγωγή στην ποίηση του Μ. Αναγνωστάκη" (μελέτη 1979). 
*"Υπόγεια Διαδρομή" (ποιήματα, 1986). 
*"Αντιδογματισμός και ιδεολογική καθαρότητα" (δοκίμια, 1987). 
*"Καθημερινή Λεηλασία" (ποιήματα, «Διογένης», Αθήνα, 1989). 
*"Εκτός Προγράμματος" (ποιήματα, «Διογένης», Αθήνα, 1991). 
*"Πληγές Χωρίς Αίμα" (ποιήματα, «Διογένης», Αθήνα, 1992). 
*"Ο Τυφλός με το Μπαστούνι" (ποιήματα, 1994). 
*"Τα Άλλα Εμπόδια" (ποιήματα, 1997). 
*"Καλή Κρυψώνα" (ποιήματα, 2007). 
*"Δοκίμια" (Αθήνα, 2010).

, καθώς και αρκετές μπροσούρες πολιτικοκοινωνικού περιεχομένου, ενώ έχει συμμετάσχει σε κριτικές επιτροπές λογοτεχνικών διαγωνισμών.
Υπάτιος

Ο Φλάβιος Υπάτιος (... - 19 Ιανουαρίου 532) ήταν Βυζαντινός ευγενής με αυτοκρατορική καταγωγή, ο οποίος κατείχε τη θέση του διοικητή στην Ανατολή κατά τη διάρκεια της βασιλείας του Ιουστίνου Α', και επιλέχθηκε από τον όχλο ως αυτοκράτορας κατά τη διάρκεια των ταραχών της Στάσης του Νίκα εναντίον του Ιουστινιανού Α'.
Σαλώνα

thumb|300px|Η πόλη σε χάρτη του 4ου αιώνα
thumb|300px|Τα ερείπια της αρχαίας Σαλώνας σήμερα

Η Σαλώνα ήταν αρχαία Ιλλυρική πόλη στη Δαλματία την πρώτη χιλιετία π.Χ. Οι αρχαίοι Έλληνες είχαν χτίσει αγορά-αποικία στην πόλη . Μετά την κατάκτησή της από τους Ρωμαίους, η Σαλώνα έγινε πρωτεύουσα της επαρχιάς της Δαλματίας . <br>Όταν ο Ρωμαίος αυτοκράτορας Διοκλητιανός απεσύρθη, έχτισε εκεί το τεράστιο παλάτι του που απετέλεσε τη βάση της σημερινής πόλης Σπλιτ. 
Η Σαλώνα καταστράφηκε σε μεγάλο βαθμό από τις εισβολές των Άβαρων και των Σλάβων το 614. Οι Βυζαντινοί, όμως, ανακατέλαβαν το παλάτι του Διοκλητιανού το 639 .
Ίκερ Κασίγιας

Ο Ίκερ Κασίγιας Φερνάντεθ ("Iker Casillas Fernández", 20 Μαΐου 1981) είναι Ισπανός πρώην ποδοσφαιριστής, ο οποίος διακρίθηκε στη θέση του τερματοφύλακα. Ως αρχηγός της εθνικής ομάδας, οδήγησε τη νεανική ομάδα της Ισπανίας στη κατάκτηση του πρώτου Πρωταθλήματος Ευρωπαϊκού Ποδοσφαίρου της ΟΥΕΦΑ. Το 2010, οδήγησε την εθνική Ισπανίας στην κατάκτηση του Παγκοσμίου Κυπέλλου Ποδοσφαίρου και κέρδισε τη Χρυσή Υδρόγειο ως καλύτερος τερματοφύλακας της διοργάνωσης.

Ο Κασίγιας αναγνωρίστηκε ως ένας από τους καλύτερους τερματοφύλακες της Ευρώπης, χάρη στα πολλά βραβεία που έλαβε. Ήταν υποψήφιος δύο φορές για τον τίτλο «Ευρωπαίος Ποδοσφαιριστής της Χρονιάς», ενώ ήρθε 4ος το 2008 και έγινε πάλι ο πρώτος τερματοφύλακας το 2009. Στα τέλη του 2009 ψηφίστηκε για τον τίτλο «Ομάδα της Χρονιάς της ΟΥΕΦΑ» για τρίτη φορά. Από τον Ιούλιο του 2010, ο Κασίγιας είναι ένας από τους ποδοσφαιριστές που κατέκτησε όλους τους μεγάλους ομαδικούς και εθνικούς τίτλους. Το 2010, τιμήθηκε με το Βραβείο Πρίγκιπας της Αστούριας. Στις 19 Οκτωβρίου 2010, ο Κασίγιας έγινε ο πιο προσαρμοσμένος τερματοφύλακας στην ιστορία του ΟΥΕΦΑ Τσάμπιονς Λιγκ.

Ο Κασίγιας θεωρείται ως ένας από τους σπουδαιότερους τερματοφύλακες στην ιστορία του ποδοσφαίρου.

Την 1η Μαΐου 2019 κατά τη διάρκεια μιας προπόνησης, ο Ίκερ υπέστη έμφραγμα του μυοκαρδίου αλλά χάρη στις έγκαιρες ενέργειες του ιατρικού δυναμικού της Πόρτο μεταφέρθηκε αμέσως στο πλησιέστερο νοσοκομείο όπου και νοσηλεύτηκε εκτός κινδύνου.
Πέτρος Πατρίκιος

Ο Πέτρος Πατρίκιος (περ. 500-565) ήταν υψηλά ιστάμενος πολιτικός, διπλωμάτης και ιστορικός της Βυζαντινής αυτοκρατορίας. Καλά μορφωμένος και επιτυχημένος δικηγόρος, ο Πέτρος στάλθηκε επανειλημμένα πρεσβευτής στο Βασίλειο των Οστρογότθων παραμονές του Γοτθικού Πολέμου του 535-554. Παρά τα διπλωματικά του προσόντα, δεν κατάφερε να αποτρέψει τον πόλεμο και φυλακίστηκε προσωρινά από τους Γότθους στη Ραβέννα. Μετά την απελευθέρωσή του διορίστηκε μάγιστρος των οφφικίων, θέση την οποία διατήρησε για 26 συναπτά έτη, κάτι χωρίς προηγούμενο στη Βυζαντινή ιστορία. Ήταν κορυφαίος υπουργός του Ιουστινιανού (527-565) παίζοντας καθοριστικό ρόλο στις επιλογές του αυτοκράτορα σε θέματα θρησκείας αλλά και στις σχέσεις του με τους Σασσανίδες Πέρσες, καθώς ηγήθηκε των διαπραγματεύσεων για τη συνθήκη ειρήνης του 562, που έληξε τον 20-ετή Λαζικό Πόλεμο . Τα ιστορικά γραπτά του έχουν σωθεί μόνο τμηματικά, αλλά αποτελούν μοναδικές πηγές πληροφόρησης για τις πρωτο-Βυζαντινές παραδόσεις και τις σχέσεις της αυτοκρατορίας με τους Σασσανίδες.
Ελεύθερο λογισμικό

300px|thumb|Το λογότυπο του Free Software Foundation.
Ελεύθερο λογισμικό, όπως ορίζεται στον ορισμό του Ελεύθερου Λογισμικού από το Ίδρυμα Ελευθέρου Λογισμικού ("Free Software Foundation"), είναι λογισμικό που μπορεί να χρησιμοποιηθεί, αντιγραφεί, μελετηθεί, τροποποιηθεί και αναδιανεμηθεί χωρίς περιορισμό.
Η ελευθερία από τέτοιους περιορισμούς είναι βασικό στοιχείο στην ιδέα του "Ελεύθερου Λογισμικού", έτσι ώστε το αντίθετο του Ελεύθερου Λογισμικού είναι το λογισμικό το οποίο θέτει περιορισμούς στις παραπάνω ελευθερίες (π.χ. κρυφός πηγαίος κώδικας, περιορισμένη λειτουργία, απαγόρευση κάποιας χρήσης του προγράμματος, π.χ. της επαγγελματικής, απαγόρευση μετάδοσης σε τρίτους, κτλ.), και όχι το εμπορικό λογισμικό το οποίο μπορεί να πωληθεί και να αναδιανεμηθεί με σκοπό το κέρδος. Επομένως ο όρος "Ελεύθερο Λογισμικό" δεν αναφέρεται στην τιμή της διανομής του λογισμικού, την οποία διανομή μάλιστα επιτρέπεται να χρεώνει ο κάθε διανομέας, εάν το επιθυμεί, αλλά στα δικαιώματα του χρήστη κατά την χρήση του λογισμικού μετά την απόκτηση του. Ωστόσο, η συντριπτική πλειονότητα των Ελεύθερων Λογισμικών διανέμεται δωρεάν.

Στα διάφορα εγχειρήματα ελεύθερου λογισμικού προγραμματιστές, γραφίστες, εξειδικευμένοι δημιουργοί στο χώρο της πληροφορικής και σχεδιαστές ιστοσελίδων συσπειρώνονται για ένα κοινό αγαθό που είναι η πληροφορία και πιο συγκεκριμένα ο κώδικας. 

Δημοφιλή παραδείγματα για Ελεύθερα Λογισμικά είναι π.χ. ο φυλλομετρητής Mozilla Firefox, το πακέτο εφαρμογών γραφείου LibreOffice, ο εξυπηρετητής του παγκόσμιου ιστού "Apache" ή ο πυρήνας λειτουργικού συστήματος "Linux".

Το Ελεύθερο Λογισμικό ορισμένες φορές αναφέρεται και ως "ανοιχτό λογισμικό" ή "λογισμικό ανοιχτού κώδικα" αλλά οι δύο έννοιες δεν είναι ταυτόσημες. Σύμφωνα με τον Ρίτσαρντ Στάλλμαν, ιδρυτή του Ιδρύματος Ελεύθερου Λογισμικού και συνολικά της έννοιας του ελεύθερου λογισμικού, δεν είναι κάθε λογισμικό ελεύθερο μόνο και μόνο επειδή είναι ανοιχτού κώδικα . Eπίσης, πολλές συζητήσεις έχουν γίνει σχετικά με τη δυναμική και τα ιδιαίτερα γνωρίσματα των μοντέλων παραγωγής του Eλεύθερου Λογισμικού ως πρότυπο μιας νέας μορφής κοινωνικής, οικονομικής και πολιτικής οργάνωσης.
Πέτερ φον Ες

Ο Πέτερ φον Ες (γερμ. "Peter von Hess") (29 Ιουλίου 1792 - 4 Απριλίου 1871) ήταν Γερμανός ζωγράφος που διακρίθηκε κυρίως στις αναπαραστάσεις μαχών και ειδικότερα ως ζωγράφος που απαθανάτισε τις ιστορικές στιγμές της Ελληνική επανάστασης του 1821 καθώς και στιγμιότυπα από την εισβολή του Ναπολέοντα στη Ρωσία.
Γιάννης Χαρούλης

Ο Γιάννης Χαρούλης (Έξω Λακώνια Λασιθίου, 13 Ιανουαρίου 1981) είναι Έλληνας τραγουδιστής, τραγουδοποιός και μουσικός που ασχολείται με την έντεχνη, την ροκ και την Κρητική παραδοσιακή μουσική.

Έχει ηχογραφήσει πέντε προσωπικούς δίσκους, ένας εκ των οποίον έγινε χρυσός και έναν ζωντανό δίσκο, ο οποίος ανέβηκε στο νούμερο 1 των Ελληνικών μουσικών chart.

Έχει συνεργαστεί με πολλούς μουσικοσυνθέτες και τραγουδιστές είτε δισκογραφικά είτε σε μουσικές σκηνές και συναυλίες:
Θανάση Παπακωνσταντίνου, Μίκη Θεοδωράκη, Λουκά Θάνο, Σταύρο Ξαρχάκο, Μάνο Ελευθερίου, Νίκο Μαμαγκάκη, Χρήστο Τσιαμούλη, Χρήστο Θηβαίο, Μάνο Ξυδού, Άλκηστη Πρωτοψάλτη, Μελίνα Κανά, Σωκράτη Μάλαμα, Μίλτο Πασχαλίδη, Νίκο Πορτοκάλογλου, Διονύση Τσακνή, Νατάσσα Μποφίλιου, Χαΐνηδες, Δανάη Παναγιωτοπούλου, Μιχάλη Νικολούδη, Μίνωα Μάτσα, Έρικ Μπάρτον κ.ά.
ZX Spectrum

Ο ZX Spectrum ήταν ένας 8-bits οικιακός υπολογιστής που παρουσιάστηκε στο Ηνωμένο Βασίλειο το 1982 από την εταιρεία Sinclair Research, αποτέλεσε δε την μεγαλύτερή της επιτυχία, τόσο εμπορικά, όσο και για τις καινοτομίες που εισήγαγε στην έννοια της οικιακής διασκέδασης και χρήσης του υπολογιστή. Διαδέχθηκε τον επίσης δημοφιλή ZX81, έχοντας ως σημαντικότερα πλεονεκτήματα την έγχρωμη έξοδο για τηλεόραση και την μεγαλύτερη μνήμη RAM ("Random Access Memory") (16 ή 48 Kb). Στις αρχικές του εκδόσεις το χρώμα του ήταν μαύρο με μικρά γκρι πλήκτρα που έδιναν την αίσθηση γομολάστιχας. Η παραγωγή του σταμάτησε οριστικά το 1992 έχοντας διανύσει μια μακρά πορεία στην παγκόσμια αγορά με πολλές εκδόσεις και κλώνους.
Ελληνικό Μουσείο Πληροφορικής

Το Ελληνικό Μουσείο Πληροφορικής, το μοναδικό Μουσείο Πληροφορικής στη νοτιανατολική Ευρώπη, ξεκίνησε τις δραστηριότητες του το 2009 και από το 2012 αποτελεί τον πρώτο επίσημο φορέα στην Ελλάδα που συγκεντρώνει τη γνώση για την εξέλιξη στο χώρο της πληροφορικής από το 1970 μέχρι τα μέσα της δεκαετίας του 1990 σε έναν ενιαίο χώρο. 

Εμπνευστής και ιδρυτής του Ελληνικού Μουσείου Πληροφορικής είναι ο Γεώργιος Τσεκούρας. 

Το Ελληνικό Μουσείο Πληροφορικής (ΕΛ.Μ.Π.) βασίζεται στις δωρεές υπολογιστών, λογισμικού και άλλων αντικειμένων από τον χώρο της Πληροφορικής, προερχόμενες από ιδιώτες, από δημόσιους και μεγάλους ιδιωτικούς οργανισμούς, καθώς και από πολλούς άλλους φορείς. Η λειτουργία του ΕΛ.Μ.Π. στηρίζεται εξ ολοκλήρου σε ιδίους πόρους.

Οι εγκαταστάσεις του Μουσείου βρίσκονται στο Μοσχάτο, στην οδό Πέτρου Σπυροπούλου 2 & Θεσσαλονικής και δέχεται μεμονωμένους επισκέπτες και σχολεία κατόπιν συνεννοήσεως με τους υπεύθυνους του Μουσείου.

Όραμα του Μουσείου είναι, μεταξύ άλλων, να προσφέρει γνώση σε όλους εκείνους που αναζητούν να μάθουν για την ιστορία της Πληροφορικής και νοσταλγούν το παρελθόν της.

Στους σκοπούς του Μουσείου περιλαμβάνονται η διάσωση, συλλογή και συντήρηση μοναδικών μηχανημάτων και εντύπων, που συντέλεσαν στην εξέλιξη της τεχνολογίας, όπως και η γνωριμία και η διάδοση της ιστορία της Πληροφορικής στο κοινό.
Δημήτριος Μουρούζης

Ο Πρίγκιπας Δημήτριος Μουρούζης (Φανάρι, 1768 - 25 Οκτωβρίου 1812) ήταν γιος του της σπουδαίας βυζαντινής οικογένειας των Μουρούζηδων, κλάδος της οποίας συνεχίζει να υφίσταται σήμερα στην Ιταλία.
Ιωάννης Λαυρέντιος ο Λυδός

Ο Ιωάννης Λαυρέντιος ο Λυδός ήταν Βυζαντινός αξιωματούχος και ιστορικός αρχαίων θεμάτων του 6ου αιώνα. Γεννήθηκε το 490 στη Φιλαδέλφεια της Λυδίας εξ ου και το όνομά του. Αναζήτησε μικρός την τύχη του στην Κωνσταντινούπολη και απέκτησε υψηλά πολιτικά και δικαστικά αξιώματα την εποχή των αυτοκρατόρων Αναστάσιου και Ιουστινιανού. Έχασε την εύνοια που κατείχε και καθαιρέθηκε το 552. Η ημερομηνία θανάτου του είναι άγνωστη αλλά υπολογίζεται μεταξύ 565-578, επί αυτοκράτορα Ιουστίνου.
Ντάγκον

Ο Ντάγκον ήταν αρχικά θεός της γονιμότητας. Αν και αυτές οι πεποιθήσεις είναι προσαρμοσμένες από τους Εβραίους εξελίχθηκαν σε μια σημαντική σημιτική θεότητα, στα βορειοδυτικά συμβολίζοντας κατά άλλους τα ψάρια και την αλιεία. Λατρεύτηκε νωρίς από τους Αμορραίους και από τους κατοίκους των πόλεων της Έμπλα (σύγχρονο Μαρδίχ, Συρία) και Ουγκαρίτ (σύγχρονη Ρας Σαμρά, Συρία) (η οποία ήταν μια αρχαία πόλη κοντά στη Μεσόγειο και έχει βρεθεί μια μεγάλη ποικιλία από αρχαίες γραφές και παγανιστικά ιερά). Ήταν επίσης πολύ σημαντικός, ίσως και η κεφαλή, από το πάνθεο των βιβλικών Φιλισταίων.

Το όνομά του εμφανίζεται στα Εβραϊκά ως דגון (σε σύγχρονη μεταφορά Dagon, στα Εβραϊκά της Τιβεριάδας Dagon), στα Ουγκαριτικά ως DGN (πιθανώς προφέρεται ως Dagnu), και στα Ακκαδικά ως Dagana, Daguna τα οποία συνήθως αποδόθηκαν με λατινικούς χαρακτήρες ως Dagan.
Θεοδάτος

Ο Θεοδάτος ή Θευδάτος ή Θεοδαχάδος ("Teodato", 482 – Φθινόπωρο 536) ήταν βασιλιάς των Οστρογότθων από το 534 έως το 536 και ανιψιός του Θεοδώριχου μέσω της αδελφής του Αμαλαφρίδας.
Αντώνης Καλογιάννης

Ο Αντώνης Καλογιάννης (Καισαριανή Αθηνών, 3 Αυγούστου 1940 - 11 Φεβρουαρίου 2021) ήταν Έλληνας τραγουδιστής. 

Γεννήθηκε και μεγάλωσε στην Καισαριανή ενώ ξεκίνησε να εργάζεται ως τσαγκάρης. 

Η συνάντησή του το 1966 με τον Μίκη Θεοδωράκη άλλαξε την πορεία της ζωής του, με αποτέλεσμα να βρεθεί στους μεγαλύτερους συναυλιακούς χώρους της τότε Σοβιετικής Ένωσης, της Ευρώπης και της Αμερικής και να ερμηνεύει στίχους του Σικελιανού, του Ρίτσου και του Σεφέρη υπό την καθοδήγηση του Μίκη Θεοδωράκη.

Ερμήνευσε επίσης τραγούδια του Θεοδωράκη, του Μάριου Τόκα, του Τάκη Μουσαφίρη και του Αργύρη Κουνάδη. Συνεργάστηκε με την Βίκυ Μοσχολιού στον δίσκο του Δήμου Μούτση «Συνοικισμός Α», που κυκλοφόρησε το 1972 και με την Άλκηστη Πρωτοψάλτη στον δίσκο του Ηλία Ανδριόπουλου «Γράμματα στο Μακρυγιάννη», που κυκλοφόρησε το 1979.

Κατά την Δικτατορία των Συνταγματαρχών του 1967, έφυγε στο εξωτερικό μαζί με την Μαρία Φαραντούρη και δημιούργησε λαϊκή ορχήστρα, με την οποία έδωσαν συναυλίες που είχαν καθαρά πολιτικό χαρακτήρα, συμβάλλοντας έτσι στον αγώνα κατά της Χούντας.

Το 1970 αποφυλακίστηκε ο Μίκης Θεοδωράκης και μαζί έδωσαν περισσότερες από 500 συναυλίες σε Ευρώπη, Αμερική και Αυστραλία, κάνοντας γνωστή την πολιτική κατάσταση που επικρατούσε τότε στην Ελλάδα. Το 1972 ο Καλογιάννης επέστρεψε στην Ελλάδα και τραγούδησε σε αρκετές μπουάτ στην Πλάκα. Ξεχωριστές στιγμές στην σταδιοδρομία του, υπήρξαν η ηχογράφηση του «Πνευματικού Εμβατηρίου» του Άγγελου Σικελιανού και το «Κατάσταση Πολιορκίας» το 1970 μαζί με την Μαρία Φαραντούρη, καθώς και του «Ήλιος και Χρόνος / Επιφάνεια Αβέρωφ» το 1975. Η δεκαετία του 1980, ξεκίνησε με έναν Δίσκο (Μίμη Πλέσσα – Δημήτρη Χριστοδούλου «Τραγούδια της γειτονιάς»/1980), που μάλλον έκλεισε την προηγούμενη δεκαετία. Με τον επόμενο Δίσκο του («Τα σημερινά»/1981), ο Αντώνης Καλογιάννης πραγματοποίησε την στροφή του στο ερωτικό τραγούδι, όπου και καθιερώθηκε ως ένας ερωτικός τραγουδιστής. Με τα χρυσά σε πωλήσεις, «Σημερινά», του Σπύρου Παπαβασιλείου και του Λάκη Τεάζη, ο Καλογιάννης άνοιξε την πιο εμπορική δεκαετία της σταδιοδρομίας του με το τραγούδι (μεγάλη του επιτυχία) «Όμορφή μου Κατερίνα». Τα επόμενα χρόνια ακολούθησαν και άλλες μεγάλες επιτυχίες, όπου ο τίτλος τους παρέπεμπε σε γυναικεία ονόματα.

Απεβίωσε στις 11 Φεβρουαρίου 2021 από ανακοπή καρδιάς.
Ουίτιγις

Ο Ουίτιγις ("Witigis", ... - 542) ήταν βασιλιάς των Οστρογότθων της Ιταλίας (536 - 540).
Ανέβηκε στο θρόνο στην Ιταλία στις αρχές των Γοτθικών πολέμων την εποχή που ο Βελισάριος είχε καταλάβει τη Σικελία και μετέβαινε ταχύτατα προς τη Νότια Ιταλία ως επικεφαλής των δυνάμεων του Βυζαντινού αυτοκράτορα Ιουστινιανού. 
Ο Ουίτιγις ήταν σύζυγος του μοναδικού εν ζωή παιδιού της Αμαλασούνθας Ματασούνθας, ο γάμος τους είχε στόχο τη στήριξή του στην κούρσα της διαδοχής. Ο πανηγυρικός την ημέρα της ενθρόνισής του απαγγέλθηκε από τον Κασσιόδωρο (536), διασώζεται μέχρι σήμερα ως δείγμα της κολακείας των Γότθων στους Βυζαντινούς σαν συνεχιστές της αρχαίας Ρώμης. 
Ο Ουίτιγις εκτέλεσε αμέσως μετά τον προκάτοχό του Θεόδατο καθώς είχε προκαλέσει την οργή των Γότθων μετά την αποτυχία του να στείλει βοήθεια στη Νάπολη όταν την πολιορκούσε ο Βελισάριος. Ο διάσημος στρατηγός του Ιουστινιανού συνέλαβε τόσο τον Ουίτιγις όσο και τη γυναίκα του και τους μετέφερε στην Κωνσταντινούπολη όπου ο Ουίτιγις πέθανε χωρίς να αφήσει διαδόχους. Η Ματασούνθα παντρεύτηκε σε δεύτερο γάμο της τον πατρίκιο Γερμανό ανιψιό του Ιουστινιανού και γιο της αδελφής του Βιγιλαντίας.
Αββαείο του Ουέστμινστερ

Το Αββαείο του Ουέστμινστερ (αγγλ. "Westminster Abbey", εκ του Ουέστ + μίνστερ = δυτικό κλίτος) είναι εκκλησία στο Λονδίνο. Είναι ανεξάρτητη εκκλησία η οποία αποτελεί τον τόπο στέψης των βασιλέων του Ηνωμένου Βασιλείου αλλά και τελευταία διαμονή του σκηνώματός τους. Η εκκλησία είναι κυρίως γοτθικού ρυθμού. Βρίσκεται στην πόλη του Ουέστμινστερ, ακριβώς δυτικά των ανακτόρων του Ουέστμινστερ. Ο ναός βρίσκεται υπό τον έλεγχο του βασιλικού οίκου της Αγγλίας και από το 1450 μέχρι το 1550 υπήρξε καθεδρικός ναός. Ο σημερινός ναός άρχισε να κατασκευάζεται από τον Ερρίκο Γ΄ το 1245 ως τόπος ταφής του. Ο ναός βρισκόταν υπό κατασκευή από το 1245 μέχρι το 1517.

Από την στέψη του Γουλιέλμου του Κατακτητή το 1066, όλες οι στέψεις των Άγγλων και Βρετανών μοναρχών διεξάγονταν στο Αββαείο του Ουέστμινστερ. Επίσης, αναφέρονται τουλάχιστον 16 βασιλικοί γάμοι στο Αββαείο από το 1100. Οι δύο σχετίζονται με τον Ερρίκο Α΄ και τον Ριχάρδο Β΄, αν και πριν το 1919, δεν έγινε κανένας γάμος για 500 περίπου χρόνια.
Ευάγριος Σχολαστικός

Ο Ευάγριος Σχολαστικός (536 - 594) ήταν Βυζαντινός λόγιος και διανοούμενος του 6ου αιώνα και βοηθός του Πατριάρχη Αντιοχείας Γεωργίου. Το σωζόμενο έργο του, "Εκκλησιαστική Ιστορία", περιλαμβάνει μία συλλογή έξι τόμων σχετικά με την ιστορία της Εκκλησίας από την Πρώτη Σύνοδο της Εφέσου μέχρι τη βασιλεία του αυτοκράτορα Μαυρίκιου.
Δέσποινα Νικολαΐδου

Η Δέσποινα Νικολαΐδου (1934) είναι Ελληνίδα Ηθοποιός.
Κασσιόδωρος

Ο Φλάβιος Μάγνος Αυρήλιος Κασσιόδωρος (περ. 485 - 580) ή απλώς Κασσιόδωρος ήταν Ρωμαίος πολιτευτής και συγγραφέας που υπηρέτησε υπό τον Θευδέριχο, βασιλιά των Οστρογότθων της Ιταλίας.
Παύλος Μουσούρος

Ο Παύλος Μουσούρος (1810-1876) ήταν ελληνικής καταγωγής διπλωμάτης της Οθωμανικής Αυτοκρατορίας και Ηγεμόνας της Σάμου.
Νικηφόρος Γρηγοράς

Ο Νικηφόρος Γρηγοράς (1295 − 1360) ήταν Βυζαντινός ιστορικός συγγραφέας, λόγιος, θεολόγος, ρήτορας, μαθηματικός και αστρονόμος, πολέμιος θρησκευτικών αντιλήψεων του Μεσαίωνα. Προικισμένος με εξαιρετική ευφυία, κέρδισε τη συμπάθεια και την υποστήριξη του δασκάλου του, Θεόδωρου Μετοχίτη. Διαδραμάτισε πρωτεύοντα ρόλο και στην πολιτική, σε μια κρίσιμη περίοδο για το Βυζάντιο, που συνταρασσόνταν από εμφύλιους πολέμους και μεγάλες θεολογικές διαμάχες. Λειτούργησε σχολή στη Μονή της Χώρας όπου δίδασκε κλασικούς Έλληνες συγγραφείς.
Χερρενχάουζεν

thumb|right|Κάστρο Χερρενχάουζεν, Αννόβερο, περ. 1895
Το Χερρενχάουζεν ("Herrenhausen") είναι ένας διοικητικός τομέας της γερμανικής πόλης του Ανόβερου, που είναι γνωστός για τους μπαρόκ Κήπους Χερρενχάουζεν.

Ο Ερνέστος Αύγουστος, Εκλέκτορας του Μπράουνσβαϊγκ-Λύνεμπουργκ πέθανε στο Κάστρο Χερρενχάουζεν και ο εγγονός του Γεώργιος Β΄ της Μεγάλης Βρετανίας γεννήθηκε εκεί. Κατά τη διάρκεια του Β΄ Παγκοσμίου Πολέμου το κάστρο υπέστη εκτεταμένες καταστροφές σε έναν βρετανικό βομβαρδισμό στις 18 Οκτωβρίου 1943 και καταστράφηκε ολοσχερώς από την επακόλουθη πυρκαϊά.
Μεταξύ 2011-12 επανοικοδομήθηκε σε πιστή αναπαράσταση η πρόσοψη του κάστρου, που πλαισιώθηκε από δύο κτίσματα, ένα μουσείο και έναν συνεδριακό χώρο και άνοιξε για το κοινό το 2013.
Κονδρούσοι

Οι Κονδρούσοι ήταν αρχαία γερμανική φυλή που ζούσε στο σημερινό Βέλγιο , στην περιοχή μεταξύ Λιέγης και Ναμύρ. Η επαρχία αυτή είναι δασώδης με αρκετούς λόφους που ακουμπούν στις παρυφές των Αρδεννών. Οι Κονδρούσοι ήταν λαός των Βέλγων που προσδιορίζονταν διαφορετικά από τους Κέλτες. Γνωρίζουμε ότι οι Βέλγες είχαν ανάμεικτη καταγωγή από γερμανούς και Κέλτες, όμως κάποιες φυλές ήταν περισσότερο γερμανικές από άλλες. 

Όλα όσα ξέρουμε γι’αυτούς προέρχονται από τα "«Απομνημονεύματα περί γαλατικού και περί εμφυλίου πολέμου»" του Ιουλίου Καίσαρα. Στο κεφάλαιο 1.4, ο Καίσαρας αναφέρει πως οι βέλγοι «γερμανοί» είχαν διασχίσει το Ρήνο πριν πολλά χρόνια με σκοπό να καλλιεργήσουν τα εύφορα εδάφη της δυτικής πλευράς του. Απέκτησαν και διατήρησαν τη δική τους περίφανη ταυτότητα η οποία τους επέτρεψε να αντισταθούν επιτυχώς στις επιδρομές των Κίμβρων και των Τευτόνων πριν τα 113 π.Χ., ώσπου τελικά οι τελευταίοι αναγκάστηκαν να επιτεθούν στη Ρώμη και να συντριβούν. 
<br>Στο κεφάλαιο 2.4., ο Καίσαρας τους προσδιορίζει ξεκάθαρα ως γερμανούς (αν και η γλώσσα τους μας είναι άγνωστη), μαζί με τους Εβούρωνες, τους Καιραισούς και τους Παιμανούς. Το 57 π.Χ., οι φυλές αυτές ενώθηκαν ενάντια στον Ιούλιο Καίσαρα αλλά έχασαν στη Μάχη του Σάβη (σύνορα Γαλλίας-Βαλλωνίας). Φαίνεται πως μετά την ήττα τους, οι Κονδρούσοι ήταν πλέον εξαρτημένοι από τους Τρίβηρους και τους Εβούρωνες (κεφ. 4.6). Ακολούθησαν μεμονομένες συρράξεις μεταξύ των ρωμαίων και των εναπομείναντων γερμανών, αλλά ενώ ο Ιούλιος Καίσαρας διέλυσε ολοκληρωτικά τους Εβούρωνες που συνέχισαν να πολεμούν, οι Κονδρούσοι ζήτησαν την επιείκειά του και σώθηκαν. 

Οι εν λόγω περιοχές περιήλθαν τελικά στην Ρωμαϊκή επικράτεια και οι Ρωμαίοι είχαν σκοπό να επεκταθούν ακόμα περισσότερο προς τα βόρεια, αλλά ή Μάχη του Τευτοβούργιου δρυμού άλλαξε τα σχέδιά τους. Οι Κονδρούσοι, όπως και άλλοι Βέλγες, θα πρέπει να ήταν ευτυχείς με τη Ρωμαϊκή διοίκηση των εδαφών τους καθώς, έκτοτε, χάνονται από τα ιστορικά γραπτά. Θα πρέπει να αφομοιώθηκαν με τους Φράγκους και να έζησαν στις σημερινές χώρες Ολλανδίας, Βελγίου και Λουξεμβούργου.
Μπουεναβεντούρα Ντουρρούτι

Ο Χοσέ Μπουεναβεντούρα Ντουρρούτι Ντουμάνγκε ("Buenaventura Durruti Dumange", 14 Ιουλίου 1896 – 20 Νοεμβρίου 1936) ήταν Ισπανός αναρχικός. Υπήρξε ηγετικό πρόσωπο του Ισπανικού Εμφυλίου στα πρώτα στάδια του πολέμου. 
Πρωτοστάτησε μαζί με άλλους αναρχικούς στην απόκρουση των εθνικιστών στη Βαρκελώνη τον Ιούλη του 1936 και πολέμησε εναντίον των εθνικιστών σε διάφορα μέτωπα. Ως στρατιωτικός διοικητής αναρχικών πολιτοφυλακών εφάρμοσε αυστηρή πειθαρχία στο τμήμα του. Σκοτώθηκε στη Μαδρίτη πιθανότατα σε ατύχημα και η κηδεία του ήταν η μεγαλύτερη που είχε γίνει στη Μαδρίτη.

Ο Ντουρρούτι στην πράξη πολέμησε υπό τις εντολές της δημοκρατικής κυβέρνησης και δεν αντιτάχθηκε σε αυτήν, κάτι που αναπαράχθηκε συμπυκνωμένα από την φιλοκυβερνητική πτέρυγα των αναρχικών στο σύνθημα που του απέδωσε "θυσιάζουμε τα πάντα εκτός από την νίκη". Αντίθετα οι αναρχικοί οπαδοί της ρήξης με την κυβέρνηση ανακαλούσαν κυρίως την προπολεμική του δράση.
Χατζηκεμαλεντίνογλου Αλαεντίν Πασάς

thumb|right||140px|Ο Θυρεός των Μεγάλων Βεζίρηδων
Ο Χατζηκεμαλεντίνογλου Αλαεντίν Πασάς, συνήθως αναφερόμενος απλά ως "Αλαεντίν Πασάς" ή "Αλαεντίν Μπέης", ήταν Οσμανλής πρίγκιπας, γιος του σουλτάνου Οσμάν Α΄.

Από το 1320 (περ.) έως το θάνατό του το 1331-2, στα τελευταία χρόνια βασιλείας του Οσμάν και τα πρώτα του - μάλλον πρωτότοκου - αδελφού του Ορχάν, προΐστατο του οθωμανικού διοικητικού μηχανισμού. Είθισται γι' αυτό να αποκαλείται ως ο "πρώτος μεγάλος βεζίρης", αν και τύποις το αξίωμα θεσμοθετήθηκε λίγες δεκαετίες αργότερα.
Η Διεθνής

Η Διεθνής είναι επαναστατικό διεθνιστικό τραγούδι. Είναι ο ύμνος του παγκόσμιου κομμουνιστικού κινήματος. Η μουσική της Διεθνούς έχει γραφτεί από τον Πιερ Ντε Γκεϋτέρ (Pierre De Geyter) και οι αρχικοί στίχοι, στα Γαλλικά, από τον Ευγένιο Ποτιέ (Eugène Pottier). Οι στίχοι της έχουν μεταφραστεί σε πολλές γλώσσες του κόσμου. Χρησιμοποιήθηκε και ως εθνικός ύμνος της Σοβιετικής Ένωσης από το 1922 μέχρι το 1944.
Οφεράισσελ

Το Οφεράισσελ (Ολλανδικά: ) είναι επαρχία στα ανατολικά της Ολλανδίας με πρωτεύουσα το Ζβόλε και μεγαλύτερη πόλη της το Ενσχέντε. Σε ελεύθερη μετάφραση η ονομασία σημαίνει «Επί του ποταμού Άισελ».
Παγκόσμιο Πρωτάθλημα Καλλιτεχνικού Πατινάζ 2011

thumb|right|200px|Τελετή έναρξης

Το Παγκόσμιο Πρωτάθλημα Καλλιτεχνικού Πατινάζ 2011 είναι παγκόσμιο πρωτάθλημα καλλιτεχνικού πατινάζ για τη χρονιά 2010-11. Το παγκόσμιο πρωτάθλημα αποτελεί ετήσιος διαγωνισμός.

Η διοργάνωση αρχικά αποφασίστηκε να γίνει στο Ναγκάνο της Ιαπωνίας, αλλά αργότερα αποφασίστηκε να γίνει στο Τόκιο, στο Εθνικό Γυμνάσιο Γιογιόγκι. Η διοργάνωση αναβλήθηκε εξαιτίας του σεισμού και του τσουνάμι στην Ιαπωνία, αλλά αργότερα αποφασίστηκε να γίνει στη Μόσχα.
Βυλισσός

Ο Βυλισσός ή και "Βύλισσος" είναι ένας μικρός ποταμός της Αχαΐας. Πηγάζει από περιοχή κοντά στο όρος Σκόλλις και χύνεται στον Πηνειό ποταμό, κοντά στα χωριά Πόρτες, Κάλφας και Γάλαρος. Έχει μήκος 17,3 χιλιόμετρα.

Διαρρέει την ομώνυμη μικρή κοιλάδα ανατολικά του όρους Σκόλλις στον δήμο Δυτικής Αχαΐας στα όρια της δημοτικής ενότητας Ωλενίας. Διέρχεται πολύ κοντά από το χωριό Χαραυγή.

Μελετάται από το 2011 η πιθανή δημιουργία λιμνοδεξαμενής κοντά στο χωριό Κάλφας στην οποία θα διοχετεύονται ύδατα από τον ποταμό, για την εξυπηρέτηση των αρδευτικών αναγκών της ευρύτερης περιοχής.
Ferrari FXX

Η Ferrari FXX είναι ένα αγωνιστικό αυτοκίνητο υψηλών επιδόσεων, που παρήχθη από την ιταλική αυτοκινητοβιομηχανία Ferrari, σε μόλις 31 αντίτυπα. Κατασκευάστηκε από το 2005 έως το 2007, στο Μαρανέλλο της Ιταλίας και βασίστηκε στο σπορ υπεραυτοκίνητο δρόμου Ferrari Enzo Ferrari.
Red Dead Redemption

Το Red Dead Redemption είναι γουέστερν βιντεοπαιχνίδι δράσης περιπέτειας, το οποίο αναπτύχθηκε από τη Rockstar San Diego και εκδόθηκε από τη Rockstar Games. Το παιχνίδι κυκλοφόρησε στις 18 Μαΐου του 2010 στη Βόρεια Αμερική και στις 21 του ίδιου μήνα στην Ευρώπη. Είναι το δεύτερο παιχνίδι της σειράς "Red Dead", με πρώτο το "Red Dead Revolver".
Agda

thumb|right|Απόσπασμα απόδειξης στο agda2

Το Agda είναι βοηθός αποδείξεων (proof assistant), δηλ. ένα πρόγραμμα υπολογιστή που μπορεί να ελέγχει μαθηματικές αποδείξεις. Αποτελεί ένα διαλογικό σύστημα για την ανάπτυξη κατασκευαστικών αποδείξεων σε μια παραλλαγή της Ιντουισιονιστικής Θεωρίας Τύπων του Περ Μάρτιν-Λεφ (Per Martin-Löf). Μπορεί να θεωρηθεί γλώσσα συναρτησιακού προγραμματισμού με εξαρτώμενους τύπους. Το Agda αναπτύχθηκε από τον Ουλφ Νόρελ, μεταδιδακτορικό ερευνητή του Πανεπιστημίου Τεχνολογίας του Τσάλμερς (Chalmers University of Technology).

Το Agda βασίζεται στην ιδέα του απευθείας χειρισμού των όρων μιας απόδειξης, και όχι στις τακτικές (tactics): μια απόδειξη είναι όρος, όχι σενάριο με τακτικές. Η γλώσσα έχει κλασικές προγραμματιστικές δομές, όπως οι τύποι δεδομένων και οι εκφράσεις ανάλυσής τους (case-expressions), οι υπογραφές (signatures) και οι εγγραφές (records), οι εκφράσεις let και οι μονάδες κώδικα (modules). Το σύστημα παρέχει μια διεπαφή για τον διορθωτή Emacs και μια γραφική διεπαφή, την Alfa.
Ιωάννης Μουσούρος

Ο Ιωάννης Μουσούρος ήταν ελληνικής καταγωγής οθωμανός υπήκοος, κάτοικος της Κωνσταντινούπολης. Ήταν πρωτότοκος γιος του Στέφανου Μουσούρου και της Κασσάνδρας, (το γένος Ιωαννίδου), και αδελφός του Κωνσταντίνου και Παύλου Μουσούρων. 

Ο Ιωάννης φέρεται να σπούδασε στην Ευρώπη όπου επιστρέφοντας εμφανίζεται αρχικά ως λόγιος, ασχολούμενος στη συνέχεια έντονα με τη δημοσιογραφία. Γρήγορα αναδείχθηκε σ΄ αυτή όπου και υπήρξε ο πρώτος εκδότης ελληνικής εφημερίδας στη Κωνσταντινούπολη που έφερε τον τίτλο "Φάρος του Βοσπόρου".
Κερδίζοντας επίσης την εκτίμηση του Σουλτάνου και της Υψηλής Πύλης υπήρξε ο πρώτος ελληνικής καταγωγής σύμβουλος του Ανωτάτου Δικαστηρίου της Οθωμανικής Αυτοκρατορίας που ιδρύθηκε επί Σουλτάνου Αμπντούλ Αζίζ.
Οπή του Λόκμαν

Η Οπή του Λόκμαν (Lockman Hole) ή «άνοιγμα του Λόκμαν» είναι μία περιοχή του Γαλαξία στον αστερισμό Μεγάλη `Αρκτο που είναι σχεδόν ελεύθερη από απορρόφηση ακτίνων Χ από ουδέτερο υδρογόνο του διαστρικού χώρου. Για τον λόγο αυτό τα (εξωγαλαξιακά) αστρονομικά αντικείμενα που παρατηρούνται «μέσα» από την Οπή διακρίνονται, στις ακτίνες Χ αλλά και σε άλλα μήκη κύματος, με καθαρότητα μεγαλύτερη από ό,τι προς οποιαδήποτε άλλη κατεύθυνση. Η Οπή του Λόκμαν ονομάστηκε έτσι από το επώνυμο του αστρονόμου που διεπίστωσε την ύπαρξή της, του Φέλιξ Λόκμαν. Στο ορατό φως η αντίστοιχη περιοχή ονομάζεται και Οπή του Μπάαντε.
Δημήτριος Χολέβας

Ο πρωτοπρεσβύτερος Δημήτριος Κ. Χολέβας (26 Ιανουαρίου 1907 - 16 Ιουλίου 2001), πιο γνωστός ως Παπαχολέβας, ήταν ιερέας, φιλόλογος, ιστορικός, αρχαιολόγος και μέλος του Ελληνικού Λαϊκού Απελευθερωτικού Στρατού (ΕΛΑΣ), με το ψευδώνυμο «Παπαφλέσσας», κατά τη διάρκεια της Εθνικής Αντίστασης. Απαθανατίστηκε σε φωτογραφία του Σπύρου Μελετζή ως σύμβολο των , του αγέρωχου παπά-αντάρτη της Εθνικής Αντίστασης.
Γ΄ κατηγορία ποδοσφαίρου ανδρών Κύπρου 2010-11

Η Γ΄ κατηγορία ποδοσφαίρου ανδρών Κύπρου 2010-11 ήταν η 40η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Εθνικός Άσσιας για 1η φορά στην ιστορία του.
1114 Λωρραίνη

Η Λωρραίνη (Lorraine) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,735. Ανακαλύφθηκε το 1928 από τον Γάλλο αστρονόμο Αλεξάντρ Σωμάς, που παρατηρούσε από τη Νίκαια της Γαλλίας, και πήρε το όνομα της από την ομώνυμη περιοχή της Γαλλίας. Η 1114 Λωρραίνη ήταν ο δεύτερος και τελευταίος αστεροειδής που ανακαλύφθηκε από τον συγκεκριμένο αστρονόμο. Ωστόσο, η Λωρραίνη ανακαλύφθηκε ανεξάρτητα μία ημέρα αργότερα και από τον Ιταλό αστρονόμο Λ. Βόλτα.
Ντρέντε

Το Ντρέντε (Ολλανδικά: ) είναι επαρχία της Ολλανδίας στα βορειοανατολικά της χώρας. Η πρωτεύουσά της είναι το Άσσεν και συνορεύει με το Οφεράισσελ (νότια), το Φρίσλαντ (δυτικά), το Χρόνινγκεν (βόρεια) και τη Γερμανία (ανατολικά).
Εμίνα Γιάχοβιτς Σαντάλ

Η Εμίνα Γιάχοβιτς Σαντάλ (Emina Jahović Sandal) (Σερβικά: Емина Јаховић Сандал) είναι τραγουδίστρια και τραγουδοποιός γεννημένη στη Σερβία. Το πραγματικό της όνομα είναι "Emina Jahović".
Πρίγκιπας Ουίλιαμ, Δούκας του Κέιμπριτζ

Ο Πρίγκιπας Ουίλιαμ, Δούκας του Κέιμπριτζ ("Prince William, Duke of Cambridge", 21 Ιουνίου 1982), γνωστός ευρύτερα ως Ουίλλιαμ, είναι ο μεγαλύτερος γιος του Πρίγκιπα Καρόλου και της Πριγκίπισσας Νταϊάνα, και ο τρίτος μεγαλύτερος εγγονός της Βασίλισσας Ελισάβετ Β΄ και του Πρίγκιπα Φίλιππου. 

Είναι ο δεύτερος στη γραμμή διαδοχής, μετά τον πατέρα του, στον θρόνο 16 ανεξαρτήτων κυρίαρχων κρατών, γνωστών ως Σφαίρα Κοινοπολιτείας: το Ηνωμένο Βασίλειο, τον Καναδά, την Αυστραλία, τη Νέα Ζηλανδία, τη Τζαμάικα, τα Μπαρμπέιντος, τις Μπαχάμες, τη Γρενάδα, τη Παπούα Νέα Γουινέα, τα Νησιά του Σολομώντα, το Τουβαλού, την Αγία Λουκία, τον Άγιο Χριστόφορο και Νέβις. Επίσης, είναι ο δεύτερος στη σειρά, μετά τον πατέρα του, διάδοχος στη θέση του Ανώτατου Κυβερνήτη της Εκκλησίας της Αγγλίας.

Σπούδασε σε 4 σχολεία και στο Πανεπιστήμιο του Σαιντ Άντριους. Από το 2009 είναι πιλότος της RAF και πιλότος σε επιχειρήσεις διάσωσης. 

Στις 16 Νοεμβρίου 2010, η Οικία Κλάρενς ανακοίνωσε τον γάμο του Πρίγκιπα Ουίλλιαμ και της Κέητ Μίντλτον. Ο γάμος τους έλαβε χώρα στις 29 Απριλίου 2011 στο Αββαείο του Ουέστμινστερ. Λίγες ώρες πριν από την τελετή, ανακοινώθηκε από το Ανάκτορο του Μπάκιγχαμ ότι σύμφωνα με την βασιλική παράδοση και την αναγνώριση της ημέρας από τη Βασίλισσα, ο Ουίλλιαμ έλαβε τον τίτλο του "Δούκα του Καίμπριτζ", "Κόμη του Στράθερν" και "Βαρώνου του Καρρικφέργκας".

Στις 3 Δεκεμβρίου 2012 ανακοινώθηκε ότι ο Δούκας και η Δούκισσα του Καίμπριτζ περιμένουν το πρώτο τους παιδί. Στις 22 Ιουλίου 2013 γεννήθηκε ο γιος τους Πρίγκιπας Γεώργιος του Καίμπριτζ. Στις 8 Σεπτεμβρίου 2014 ανακοινώθηκε ότι η Δούκισσα του Καίμπριτζ περιμένει το δεύτερο παιδί της και αναμένεται να γεννηθεί τον Απρίλιο του 2015. Στις 2 Μαΐου 2015 γεννήθηκε η κόρη τους Πριγκίπισσα Καρλόττα του Καίμπριτζ. Στις 4 Σεπτεμβρίου 2017 ανακοινώθηκε ότι η Δούκισσα του Καίμπριτζ περιμένει το τρίτο της παιδί και αναμένεται να γεννηθεί τον Απρίλιο του 2018. Στις 23 Απριλίου 2018 γεννήθηκε ο γιος τους Πρίγκιπας Λουδοβίκος του Καίμπριτζ.
Ζαν-Λουί ντε Ραμπύρ

Ο Ζαν-Λουί ντε Ραμπύρ (*19 Μαΐου 1930 στο Παρίσι - + 20 Μαΐου 2006 στο Βοντρικούρ του νομού Σομ) ήταν Γάλλος δημοσιογράφος, συγγραφέας, μεταφραστής και πολιτιστικός ακόλουθος. Το πλήρες του όνομα ήταν Ζαν-Λουί υποκόμης του Μπρετιζέλ Ραμπύρ (Jean-Louis Vicomte de Bretizel Rambures).
Πολιτογράφηση

Πολιτογράφηση ονομάζεται η επίσημη διοικητική πράξη, με την οποία ένα κράτος απονέμει την ιδιότητα του πολίτη (ιθαγένεια ή αλλιώς υπηκοότητα) σε κάποιον που έως τότε ήταν πολίτης άλλου ή κανενός κράτους. Μετά την πολιτογράφησή του, το άτομο εφοδιάζεται με τα απαραίτητα δημόσια έγγραφα (ταυτότητα, διαβατήριο κ.ά.) και εξομοιώνεται νομικά με τους υπόλοιπους πολίτες του κράτους, τόσο στα δικαιώματα όσο και στις υποχρεώσεις. Ενδεχόμενες εξαιρέσεις από την αρχή της ισότητας αφορούν συνήθως ακραία για το μέσο άνθρωπο ενδεχόμενα, για παράδειγμα στις ΗΠΑ δεν μπορεί να εκλεγεί πρόεδρος.

Βάσει των διεθνώς ισχυόντων, πολιτογράφηση μπορεί να τελεστεί μόνο εάν το ζητήσει ο ενδιαφερόμενος και μόνο από την αρμόδια γι' αυτό δημόσια αρχή. Από εκεί και πέρα, κάθε κράτος θέτει διαφορετικές προϋποθέσεις. Συνήθη κριτήρια που λαμβάνουν υπ' όψιν οι εθνικές νομοθεσίες, εναλλακτικά ή συνδυαστικά, είναι η καταγωγή από κάτοχο της ιθαγένειας ή μέλος εθνικής μειονότητας/παροικίας του εξωτερικού (δίκαιο του αίματος), γέννηση ή/και επί μακρόν διαμονή στη χώρα (δίκαιο του εδάφους), ανθρωπιστικοί λόγοι (ιδίως σε περιπτώσεις ανιθαγενών πολιτικών προσφύγων) ή προσφορά εξαίρετων υπηρεσιών (τιμητική πολιτογράφηση).

Παρομοίως, ζήτημα των επιμέρους εθνικών νομοθεσιών αποτελεί το τι συμβαίνει με την προηγούμενη ιθαγένεια. Ορισμένα κράτη επιτρέπουν στους πολιτογραφούμενους τη "διπλή ιθαγένεια", δηλ. να «κρατήσουν» και την προηγούμενη, ενώ άλλα τους επιβάλλουν να την αποποιηθούν.

Κατηγορία:Δίκαιο ιθαγένειας
Κατηγορία:Νόμοι
ΠΟΛ/ΑΕ Μαρωνίου

Ο ΠΟΛ/ΑΕ Μαρωνίου ή ο ΠΟΛ/ΑΕΜ (διαβάζεται «πολ/αέμ») ήταν κυπριακή ποδοσφαιρική ομάδα με έδρα το Μαρώνι της επαρχίας Λάρνακας. Χρώματα της ομάδας ήταν το πράσινο και το άσπρο.
Φοίνικας Αγίας Μαρίνας Χρυσοχούς

Ο Φοίνικας Αγίας Μαρίνας Χρυσοχούς είναι κυπριακή αθλητικός σύλλογος με έδρα την Αγία Μαρίνα Χρυσοχούς της επαρχίας Πάφου. Ιδρύθηκε το 1973. Χρώματα της ομάδας είναι το πράσινο και το άσπρο. Διατηρεί τμήμα ποδοσφαίρου. Έδρα της ομάδας είναι το Κοινοτικό Στάδιο Ευριπίδης Αγίας Μαρίνας Χρυσοχούς.
Ούβιοι

thumb|right|300px|Η περιοχή που κατοικούσαν οι Ούβιοι
Οι Ούβιοι ήταν αρχαίος γερμανικός λαός που πρωτοεμφανίστηκε στην ανατολική πλευρά του Ρήνου την εποχή του Ιουλίου Καίσαρα. <br>Το 55 π.Χ., ο Ιούλιος Καίσαρας προετοίμαζε επίθεση κατά της Βρετανίας όταν ομάδα γερμανικών λαών περιλαμβανομένων των Ουβίων διέσχισαν το Ρήνο, πιθανώς σε αναζήτηση ασφαλούς γης μακριά από τους Σοηβούς που τους κατεδίωκαν. Ο Καίσαρας, φοβούμενος πως οι κινήσεις τους θα μπορούσαν να αποσπάσουν την προσοχή των στρατιωτών του έτρεξε προς το Ρήνο. Συναντήθηκε με πρεσβευτές των γερμανών και προσέφερε γη στους Ουβίους ως αντάλλαγμα της συστράτευσής τους ενάντια στους Σοηβούς. Το 39 π.Χ. ο Μάρκος Βιψάνιος Αγρίππας τους μετέφερε στις δυτικές όχθες, μάλλον μετά από δικό τους αίτημα, και υπό το φόβο των γειτονικών Χαττών . 
<br>Το 50 μ.Χ., οι Ρωμαίοι βετεράνοι στρατιώτες έστησαν αποικία πάνω στην πρωτεύουσα των Ουβίων και την αφιέρωσαν στην εγγονή του Αγρίππα, την Αγριππίνα τη Νεότερη που είχε γεννηθεί εκεί. Η αποικία έφερε το όνομα της Αγριππίνας και του συζύγου της, αυτοκράτορα Κλαύδιου, και είχε σαν πλήρες όνομα το «Κολώνια Κλαύδια Άρα Αυγούστα Αγριππινένσιουμ» (Colonia Claudia Ara Augusta Agrippinensium), εξ ου και η προέλευση της σημερινής γερμανικής πόλης της Κολωνίας. Η υπαγωγή της πόλης στο επίσημο καθεστώς της «αποικίας» σήμαινε πως οι κάτοικοί της θα πρέπει να είχαν μεγάλα προνόμια. Οι Ούβιοι έζησαν επίσης στη Βόννα (σημερινή Βόννη) δίπλα στους Εβούρωνες. 
<br>Η φυλή παρέμεινε σταθερός σύμμαχος των Ρωμαίων στην πάροδο των χρόνων. Έπαιξε καθοριστικό ρόλο στην καταστολή της Ανταρσίας των Μπατάβιων το 70 και, μολονότι κάποια μέλη της συντάχθηκαν με τους εισβολείς της Παννονίας το 166, οι Ούβιοι υποστήριξαν τις Ρωμαϊκές στρατιές στους Μαρκομαννικούς Πολέμους του 166-167. 
<br>Φαίνεται πως οι Ούβιοι αφομοιώθηκαν απο τους Ρωμαίους σε τέτοιο βαθμό που υιοθέτησαν το προσωνύμιο «Αγριππένσες» (Agrippenses) προς τιμήν του «πατέρα» τους του Αγρίππα. <br>Η ιστορία τους χάνεται με την πιθανή ένωσή τους με τους Φράγκους της Γαλατίας.
Οικία - Μουσείο Πίκφορντ

Η Οικία - Μουσείο Πίκφορντ (αγγλ. "Pickford's House Museum"), βρίσκεται στον αριθμ. 41 της οδού Friar Gate, στην πόλη Ντέρμπι του Ηνωμένου Βασιλείου, και πρόκειται για ένα κομψό οίκημα γεωργιανής αρχιτεκτονικής του 18ου αιώνα, το οποίο χτίστηκε από τον εξέχοντα καλλιτέχνη Τζόζεφ Πίκφορντ το 1770 για την οικογένεια του. Το μουσείο αποτελεί αντιπροσωπευτικό δείγμα οικίας ενός επαγγελματία κατά την Γεωργιανή εποχή. Το ισόγειο, το οποίο περιλαμβάνει την τραπεζαρία, την αίθουσα υποδοχής και το καθιστικό, είναι επιπλωμένο όπως πιθανόν να ήταν κατά την εποχή του Πίκφορντ, ενώ επίσης εκτίθεται ρουχισμός εποχής του 18ου και 19ου αιώνα στον ίδιο όροφο. Στον πρώτο όροφο υπάρχει το υπνοδωμάτιο και το καμαρίνι, ενώ στον τελευταίο όροφο βρίσκεται το δωμάτιο των υπηρετών με αχυρένια στρώματα. Μεταξύ άλλων η κουζίνα, το καθαριστήριο, το κελάρι και το ντουλάπι του οικονόμου έχουν ανακατασκευαστεί, γεγονός που βοηθάει τους επισκέπτες να κατανοήσουν καλύτερα πως ήταν η ζωή των υπηρετών εκείνη την εποχή, ενώ ένα από τα κελάρια αποτέλεσε καταφύγιο εναέριων βομβαρδισμών κατά των Β' Παγκόσμιο Πόλεμο τη δεκαετία του 1940. Αξίζει επίσης να αναφερθεί πως εκτός από την έκθεση ρουχισμό στο ισόγειο του κτηρίου, εκτίθενται επίσης στους άλλους ορόφους παιχνίδια, κουκλοθέατρα και υφάσματα της εποχής.

H "Οικία Πίκφορντ" εκτός από κατοικία του αρχιτέκτονα, αποτελούσε χώρο προβολής της δουλειάς του, με σκοπό τη σύναψη νέων επαγγελματικών συμφωνιών.

Το μουσείο αποτελεί σήμερα ιδιοκτησία του Δημοτικού Συμβουλίου του Ντέρμπι.
Λεμόβιοι

Οι Λεμόβιοι ήταν αρχαία γερμανική φυλή που αναφέρεται από τον Τάκιτο, τον πρώτο αιώνα μ.Χ. Ο συγγραφέας σημειώνει πως έζησαν δίπλα στους Ρούγιους και τους Γότθους στη βορειοανατολική Γερμανία, και πως κουβαλούσαν στρογγυλές ασπίδες και κοντά σπαθιά . 
Οι Λεμόβιοι ενδέχεται να ήταν οι ίδιοι με τους Γκλόμμας, που ήταν γείτονες των Ρούγιων στη βόρεια Πολωνία, στη Βαλτική θάλασσα, πριν τις μεγάλες μεταναστεύσεις. Τόσο η ονομασία Λεμόβιοι όσο και το Γκλόμμας σημαίνουν «το γάβγισμα». 
Οι γερμανικοί θρύλοι αναφέρουν μια μάχη στο νησί Χίντενζεε μεταξύ του βασιλιά Χέτελ των Γκλόμμας και του Χάγκεν των Ρουγίων, με αφορμή την απαγωγή της κόρης του Χάγκεν, της Χίλντε, από τον Χέτελ. Παρά τις πληροφορίες αυτές, υπάρχουν άλλες πηγές που δεν επιβεβαιώνουν τη συνύπαρξη ή την ταύτηση των Λεμόβιων με τους Γκλόμμας. 
<br>Οι Λεμόβιοι έχουν, επίσης, ταυτιστεί με τους Τουρκίλινγκους του ιστορικού Ιορδάνη αλλά και με τους Ρουτίκλειους και τους Λευονούς του Πτολεμαίου.
Φρισία

<br>

thumb|Η γεωγραφική Φρισία
Η Φρισία ή Φριζία είναι γεωγραφική περιοχή στα παράλια της Βόρειας Θάλασσας. Το δυτικό κομμάτι ανήκει στην Ολλανδία και αποτελεί την Επαρχία Φρίσλαντ, το ανατολικό κομμάτι ανήκει στην Γερμανία και είναι μέρος του κρατιδίου της Κάτω Σαξονίας. Το βόρειο και τα Νησιά βόρειας Φρισίας είναι χωρισμένο μεταξύ τις Γερμανίας (κρατίδιο Σλέσβιχ-Χόλσταϊν) και της Δανίας.

Σήμερα μόνο ελάχιστοι Φρίσιοι μιλούν τη Φριζική γλώσσα, μια παλαιογερμανική γλώσσα και αποτελούν αναγνωρισμένη μειονότητα, ενώ παλαιότερα και τα τρία κράτη θεωρούσαν αυτή τη γλώσσα μόνον ως ιδιόμορφη διάλεκτο.


Κατηγορία:Γεωγραφία της Κάτω Σαξονίας
Κατηγορία:Γεωγραφία της Ολλανδίας
Nissan 350Z

Το Nissan 350Z (επίσημος κωδικός εργοστασίου: Z33) ήταν ένα σπορ αυτοκίνητο που κατασκευαζόταν από την ιαπωνική αυτοκινητοβιομηχανία Nissan, από τον Ιούνιο του 2002 έως το 2009. Αντικατέστησε το Nissan 300ZX και υπήρξε η πέμπτη γενιά από τη θρυλική σειρά «Ζ» που ξεκίνησε με το Datsun 240Z το 1969. Ειδικότερα στην Ιαπωνία διατέθηκε ως Nissan Fairlady Z33. Αντικαταστάθηκε στα τέλη του 2008 από το Nissan 370Z.
Παμπόροβο

Παμπόροβο (Βουλγαρικά: Пампорово) είναι δημοφιλές θέρετρο σκι στην επαρχία Σμόλιαν, στη νότια Βουλγαρία, ένα από τα πιο γνωστά στη Νοτιοανατολική Ευρώπη. Βρίσκεται μέσα σε δάση ερυθρελάτης από πεύκα και δέχεται επισκέπτες κυρίως το χειμώνα χειμώνα για σκι και σνόουμπορντ. Είναι επίσης δημοφιλές τουριστικό μέρος το καλοκαίρι. Είναι οικογενειακό θέρετρο και κατάλληλο για αρχάριους και μέτριας εμπειρίας σκιέρ.
1127 Μιμή

Η Μιμή (Mimi) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,56. Ανακαλύφθηκε το 1929 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου. Η Μιμή ήταν ο πρώτος αστεροειδής από τους συνολικά 51 που ανεκάλυψε ο συγκεκριμένος αστρονόμος.

* Από ένα λάθος τα ονόματα που προορίζονταν για τους 1127 Μιμή και 1145 Ρομπελμόντ ανταλλάχθηκαν και το όνομα της Μιμής δόθηκε από τον Ντελπόρτ, ο οποίος του έδωσε το όνομά της συζύγου του, και όχι από τον Αρέντ.
Βόρεια Ολλανδία

Η Βόρεια Ολλανδία (Ολλανδικά: ) είναι επαρχία της δυτικής Ολλανδίας, με πρωτεύουσα το Χάαρλεμ και μεγαλύτερη πόλη το Άμστερνταμ. Είναι η δεύτερη σε πληθυσμό και η δεύτερη πιο πυκνοκατοικημένη επαρχία της χώρας.
Πύργοι Πετρόνας

Οι Πύργοι Πετρόνας ή Δίδυμοι Πύργοι Πετρόνας είναι ουρανοξύστες στην Κουάλα Λουμπούρ της Μαλαισίας. Ήταν οι υψηλότεροι πύργοι του κόσμου από το 1998 ως το 2004, όταν τους ξεπέρασε το Ταϊπέι 101, αλλά παραμένουν οι υψηλότεροι δίδυμοι πύργοι του κόσμου. Αποτελούν, μαζί με τον κοντινό Πύργο της Κουάλα Λουμπούρ, κεντρικά σημεία αναφοράς της Μαλαισιανής πρωτεύουσας. Ο όρος "Πετρόνας" είναι συντομογραφία της ονομασίας της εθνικής πετρελαιοπαραγωγού εταιρείας της Μαλαισίας (Petroliam Nasional Bhd).
Πανεπαρχιακό Πρωτάθλημα Καλαθοσφαίρισης Ανδρών

Το Πανεπαρχιακό Πρωτάθλημα Καλαθοσφαίρισης Ανδρών (αρχικά και Πανελλήνιο Πρωτάθλημα Καλαθοσφαίρισης Β΄ Κατηγορίας) η Ειδικό Πρωτάθλημα είναι διοργάνωση καλαθόσφαιρας η οποία εφαρμόζεται για την πρόκριση ομάδων της επαρχίας στο πρωτάθλημα της Γ΄Εθνικής κατηγορίας. Ουσιαστικά αποτελεί προκριματικό πρωτάθλημα, το οποίο λαμβάνει χώρα μετά το πέρας της αγωνιστικής χρονιάς και περιλαμβάνει κυρίως πρωταθλήτριες ομάδες μικρότερων Ενώσεων ή Τοπικών Επιτροπών Καλαθόσφαιρας, ιδιαίτερα της Δωδεκανήσου, των Κυκλάδων κ.λ.π.

Σαν θεσμός, εφαρμόσθηκε από την αρχή της δεκαετίας του '60, προκρίνοντας ομάδες όλης της Ελλάδας για την Α΄Εθνική. Μετά τη δημιουργία του πρωταθλήματος της Β΄Εθνικής το 1973, το Πανεπαρχιακό Πρωτάθλημα λειτούργησε σαν προκριματικός όμιλος για την άνοδο στο δεύτερο τη τάξει πρωτάθλημα καλαθόσφαιρας. Τα τελευταία χρόνια έχει περιορισθεί στο να παρέχει εισιτήρια ανόδου για τη Γ΄Εθνική κατηγορία.
Άμπραχαμ Ουάσινγκτον

Ο Μπράιαν Μπάρι Τζόσι (γεννημένος στις 4 Ιουλίου 1977) είναι ένας Αμερικανός επαγγελματίας παλαιστής αλλά και μάνατζερ άλλων παλαιστών. Στα ρινγκ έχει χρησιμοποιήσει τα ονόματα, A.W. ή παλαιότερα Άμπραχαμ Ουάσινγκτον.
Έι Τζέι Λι

Η Έιπριλ Τζενέτ Μέντεζ ("April Jeanette Mendez", γενν. 19 Μαρτίου 1987) είναι Αμερικανίδα παλαίστρια. Είναι περισσότερο γνωστή με το ψευδώνυμο που έχει εμπνευστεί από τα αρχικά του ονόματός της. Έι Τζέι ή Έι Τζέι Λι. Είχε συμβόλαιο με το WWE.